લોકલ ટ્રેન ચલાવવાનો 27 વર્ષનો અનુભવ ધરાવતા સાવંતે કહ્યું કે એમની ટ્રેન બોરીવલી-ચર્ચગેટ સ્લો ટ્રેન હતી. અંધેરી પર સવારે 7.06 વાગ્યે હોલ્ટ કર્યા બાદ એમણે ટ્રેન હજી તો ચાલુ કરી હતી અને ત્યાં જ એમણે બ્રિજ પરથી સ્લેબ પડતો જોયો હતો અને તરત જ ઈમરજન્સી બ્રેક મારી દીધી હતી. એ વખતે ટ્રેનની સ્પીડ કલાકના 45 કિ.મી.ની હતી. એમના આ ત્વરિત નિર્ણયને કારણે અનેક લોકોનાં જાન બચી જવા પામ્યા છે. પોતે આવું કરી શક્યા એ માટે એમણે ઈશ્વરનો પાડ માન્યો છે.